《喜闲》
宋代·史弥宁

过眼光阴发样多，几年客路欢奔波。
已抛南楚云千嶂，旋买东湖雨一蓑。
好景胜将诗料理，闲愁全靠酒消磨。
如今世事都看破，冷笑侯王梦虮窠。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。